open-index/open-wikipedia-markdown huggingface dataset:
మిషన్ ఇంపాజిబుల్

**మిషన్ ఇంపాజిబుల్** 2022లో విడుదల కానున్న తెలుగు సినిమా. మ్యాట్నీ ఎంటర్‌టైన్‌మెంట్ బ్యానర్‌పై నిరంజన్ రెడ్డి , అన్వేష్ రెడ్డి నిర్మించిన ఈ సినిమాకు స్వరూప్‌ ఆర్‌ఎస్‌జే దర్శకత్వం వహించాడు. తాప్సీ, హ‌రీశ్ పేర‌డీ ప్రధాన పాత్రల్లో నటించిన ఈ సినిమా ఏప్రిల్ 1న విడుదలైంది.
## చిత్ర నిర్మాణం
మిషన్ ఇంపాజిబుల్ సినిమా షూటింగ్ ను 2020 డిసెంబర్ 12న ప్రారంభించారు.ఈ సినిమా షూటింగ్ లో తాప్సి 2021 జులై 6 నుండి పాల్గొనగా సినిమాలోని 'ఏద్దాం గాలం..సేసేద్దాం గందరగోళం' పాటను విడుదల చేశారు.
## కథ
శైలజ అలియాస్‌ శైలు(తాప్సీ) ఓ ఇన్వెస్టిగేటీవ్ జ‌ర్న‌లిస్ట్‌. ఛైల్డ్ ట్రాఫికింగ్‌పై ప‌రిశోధ‌న‌లు చేస్తుంటుంది. రామ్‌శెట్టి (హరీశ్‌ పేరడీ)  అనే మాఫియా డాన్‌ బెంగళూరు నుంచి భారీ ఎత్తున పిల్ల‌ల్ని దుబాయ్ త‌ర‌లించడానికి ప్లాన్ చేస్తాడు. దీని గురించి తెలుసుకున్న శైలజ, రామ్ శెట్టిని పోలీసుల‌కు పట్టించి, పిల్లలను రక్షించాలని బయలుదేరుతుంది. 

తిరుపతికి చెందిన రఘుపతి, రాఘవ, రాజారాం(ఆర్‌.ఆర్.ఆర్‌) అనే ముగ్గురు కుర్రాళ్లకు ఈ విషయం తెలిసి ఇంట్లో చెప్పాపెట్ట‌కుండా ముంబై బ‌య‌ల్దేర‌తారు. ఆ ముగ్గురు ముంబైకి వెళ్లి దావూద్‌ని పట్టుకున్నారా? మాఫియా డాన్‌ని పోలీసులకు పట్టించాలని చూస్తున్న శైలుకీ, దావూద్‌ని పట్టించి రూ.50 లక్షలు ప్రైజ్‌ మనీ పొందాలనుకున్న రఘుపతి, రాఘవ, రాజారాంలకు లింకు ఏంటి? అందులో వీళ్లు విజ‌యం సాధించారా, లేదా? అనేది మిగిలిన సినిమా క‌థ‌.

## నటీనటులు

*తాప్సీ
*హ‌రీశ్ పేర‌డీ
* బిందు చంద్రమౌళి
*మాస్టర్ హర్ష్‌ రోషన్
*భాను ప్రకాశన్
* సందీప్ రాజ్
*జయాతీర్థ మొలుగు
* రవీంద్ర విజయ్
*సత్యం రాజేష్
*హర్ష చెముడు  
*హర్షవర్ధన్  
*రంగధామ్ 
*రిషబ్ శెట్టి   
*భాను ప్రకాశన్

## సాంకేతిక నిపుణులు
*బ్యానర్:  మ్యాట్నీ ఎంటర్‌టైన్‌మెంట్ 
*నిర్మాత:  నిరంజన్ రెడ్డి , అన్వేష్ రెడ్డి
*కథ, స్క్రీన్‌ప్లే, దర్శకత్వం:  స్వరూప్‌ ఆర్‌ఎస్‌జే
*సంగీతం:  మార్క్ కె రాబిన్ 
*సినిమాటోగ్రఫీ:  దీప‌క్ య‌ర‌గ‌ర
*ఎడిట‌ర్‌: ర‌వితేజ గిరిజ‌ల
*పాటలు: హసిత్ గోలీ
*గాయకులు: హేమచంద్ర, శ్రీరామచంద్ర, రాహుల్ సిప్లిగంజ్
*సౌండ్ డిజైన‌ర్‌: నాగార్జున తాళ్లపల్లి

## మూలాలు

వర్గం:2022 తెలుగు సినిమాలు
హైదరాబాదు రాజ్య ప్రధానమంత్రుల జాబితా

ప్రధానమంత్రి పదవి అనేది ప్రభుత్వ కార్యనిర్వాహక శాఖ క్యాబినెట్‌లో అత్యంత సీనియర్ మంత్రి పదవి. సర్ సయ్యద్ అలీ ఇమామ్ అధ్యక్షత వహించిన ఎగ్జిక్యూటివ్ కౌన్సిల్ ఆఫ్ హైదరాబాద్‌ను ఏర్పాటు చేయాలని, మరో ఎనిమిది మంది సభ్యులతో, ఒక్కొక్కరు ఒకటి లేదా అంతకంటే ఎక్కువ విభాగాలకు బాధ్యత వహించాలని 1919లో 7వ నిజాం అసఫ్ జా మీర్ ఉస్మాన్ ఆలీఖాన్ ఆదేశించాడు. కార్యనిర్వాహక మండలి అధ్యక్షుడే హైదరాబాద్‌కు ప్రధానమంత్రిగా బాధ్యతలు నిర్వర్తిస్తాడు. 1948లో భారత సైన్యం హైదరాబాద్ రాష్ట్రంపై దాడిచేసి భారతదేశంలో విలీనం చేయడంతో ఈ పదవి రద్దు చేయబడింది.

## 1724–1948
హైదరాబాద్ రాజ్యానికి ప్రధానమంత్రిగా పనిచేసిన ప్రముఖుల జాబితా:

## మూలాలు

## బయటి లింకులు
* హైదరాబాద్, ప్రిన్స్లీ స్టేట్స్ ఆఫ్ ఇండియా, WorldStatesmen.org

వర్గం:హైదరాబాదు రాజ్య అధికారులు
వర్గం:హైదరాబాదు రాజ్యం
వర్గం:హిందీ భాషా పాఠాన్ని కలిగి ఉన్న వ్యాసాలు
కమలికా బెనర్జీ

**కమలికా బెనర్జీ** (**కమలిక బందోపాధ్యాయ**), బెంగాలీ టీవి, సినిమా నటి.

## నటించినవి

### సినిమాలు

### టెలివిజన్

* డాక్టర్ బనలతా సేన్‌గా *చెక్‌మేట్*
* *ఏఖానే ఆకాష్ నీల్ (బసబ్దత్త)*
* బెహులా (బసబ్దత్తా బెహువా తల్లి)
* *చోఖేర్ తారా తుయ్* (జయ/పాయెల్)
* *ఇష్టి కుటం (షర్మిల)*
* *రాజ్జోటోక్ (సుమీ)*
* *జపానీ టాయ్ (మంత్రి భార్య)*
* ఉమ (ఉమ)
* *ఏక్ అకాషెర్ నిచే (గాయత్రి/చుట్కీ)*
* బసంత బిలాస్ మెస్బారి

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
కరుణా బెనర్జీ

**కరుణా బెనర్జీ** (1919 డిసెంబరు 25 - 2001 నవంబరు 13) బెంగాలీ సినిమా నటి. సత్యజిత్ రే తీసిన *ది అపు త్రయం* (1955-1959) సినిమాలో సర్బజయ పాత్రతో గుర్తింపు పొందింది. *ది అపు త్రయం* సినిమాకు సీక్వెల్ గా తీసిన *అపరాజితో* (1956) సినిమాలో నటనకు 1959లో బ్రిటీష్ అకాడమీ ఫిల్మ్ అవార్డ్స్‌లో ఉత్తమ నటిగా నామినేట్ చేయబడింది. ఆ తర్వాత రే తీసిన *దేవి* (1960), *కాంచనజంఘా* (1962) వంటి సినిమాలతోపాటు అనేక ఇతర సినిమాలలో నటించింది.

## జననం, విద్య
కరుణ 1919 డిసెంబరు 25న పశ్చిమ బెంగాల్ లోని కలకత్తాలో జన్మించింది. కలకత్తా విశ్వవిద్యాలయం పరిధిలోని జోగమాయా దేవి మహిళా కళాశాల నుండి పట్టభద్రురాలైంది. 

## కళారంగం
కరుణ తొలినాళ్ళలో బెంగాలీ నాటకాలలో నటించింది. సత్యజిత్ రే *దర్శకత్వంలో వచ్చినది అపు త్రయం*: *[[పథేర్ పాంచాలి]]* (1955), *అపరాజితో* (1956) సినిమాలలో సర్బజయగా నటించి ప్రసిద్ధి చెందింది.

## సినిమాలు
* *[[పథేర్ పాంచాలి]]* (1955), సత్యజిత్ రే దర్శకత్వం వహించారు
* *అపరాజితో* (1956), సత్యజిత్ రే దర్శకత్వం వహించారు
* *ప్రధానోపాధ్యాయుడు* (1959), అగ్రగామి దర్శకత్వం వహించారు
* *శుభ బిబాహా* (1959), సోంభు మిత్ర-అమిత్ మైత్రా దర్శకత్వం వహించారు
* *కటో అజానారే* (1959), రిత్విక్ ఘటక్ దర్శకత్వం వహించారు
* *దేవి* (1960), సత్యజిత్ రే దర్శకత్వం వహించారు
* *కాంచన్‌జుంగా* (1962), సత్యజిత్ రే దర్శకత్వం వహించారు
* *టు లైట్ ఎ క్యాండిల్*, శాంతి పి. చౌదరి దర్శకత్వం వహించారు
* *ఇంటర్వ్యూ* (1971), మృణాల్ సేన్ దర్శకత్వం వహించారు

## మరణం
కరుణా  2001 నవంబరు 13న కలకత్తాలో మరణించింది.

## మూలాలు

## మరింత చదవడానికి
* సత్యజిత్ రే, చిత్రనిర్మాత, సినిమాల పుస్తకం, *ది అపు త్రయం* ()
* కరుణా బెనర్జీ రచనల సంకలనం ఆంగ్లం, బెంగాలీలో *యాన్ నటి ఇన్ హర్ టైమ్ (ఎ సెల్యులాయిడ్ చాప్టర్ పర్సోనా సిరీస్)* పేరుతో ఒక పుస్తకంగా ప్రచురించబడింది.
* *సర్బజయ: కరుణ బెనర్జీ ఎంపిక చేసిన రచనలు* ()

## బయటి లింకులు
* 
* Lovefilm.com నుండి పేజీ

వర్గం:1919 జననాలు
వర్గం:2001 మరణాలు
వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
కొనీనికా బెనర్జీ

**కొనీనికా బెనర్జీ**, బెంగాలీ టివీ, సినిమా నటి.

## జననం, విద్య
కొనీనిక 1980, మే 21న పశ్చిమ బెంగాల్ లోని కలకత్తాలో జన్మించింది. కలకత్తా విశ్వవిద్యాలయం పరిధిలోని శివనాథ్ శాస్త్రి కళాశాల నుండి కామర్స్ గ్రాడ్యుయేట్ పట్టా పొందింది.

## వ్యక్తిగత జీవితం
కొనీనికాకు 2017లో సూరజిత్ హరితో వివాహం జరిగింది.

## కళారంగం
టివీ ద్వారా తన నట జీవితాన్ని ప్రారంభించిన కొనీనిక, జీ బంగ్లాలో ప్రసారమైన స్వప్నానిల్ అనే సీరియల్ లో తొలిసారిగా నటించింది.

## సినిమాలు

### టెలివిజన్ సినిమాలు
* *ఆస్మా*
* *నీర్ ఛోటో*
* *నోటున్ గాన్*
* *లీలా చిరంతన్*
* *తోమర్ పాథో చేయీ*
* *మాన్భంజన్*
* *కాడర్ కులెర్ బౌ*

## టెలివిజన్ సిరీస్
* *ఏక్ ఆకాశేర్ నిచే*
* *స్వప్నానిల్*
* *కోఖోనో మేఘ్ కోఖోనో బ్రిస్టి*
* *రాత్ భోర్ బ్రిష్టి*
* *అక్ మషర్ గప్పో (ఝుమూర్)*
* కలర్స్ బంగ్లాలో *రాబి ఠాకూరర్ గోల్పో*
* *నీల్ సిమానా*
* *సర్కార్ కి దునియా*
* *అందర్మహల్*
* *ఆయ్ తోబే సోహోచోరి *

## అవార్డులు
* 2004లో అబర్ అషిబో ఫిరే కోసం విమర్శకుల ఎంపిక ఆనందలోక్ పురోష్కర్
* కళాకర్ అవార్డులు
* అందర్మహల్‌లో పరమేశ్వరి పాత్రను పోషించినందుకు జీ బంగ్లా సోనార్ సన్సార్ అవార్డు 2018 "సెరా బౌమా"

## మూలాలు

వర్గం:1980 జననాలు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
పూజా బెనర్జీ

**పూజా బెనర్జీ** (**పూజా బోస్‌)** బెంగాలీ, హిందీ సినిమా, టివి నటి. స్టార్ ప్లస్‌లో వ్చిన *తుజ్ సంగ్ ప్రీత్ లగై సజ్నా* సీరియల్ లో బృందా పాత్రలో నటించి గుర్తింపు పొందింది. *ఝలక్ దిఖ్లా జా* (2014), *కామెడీ నైట్స్ బచావో* (2015), *బిగ్ బాస్ బంగ్లా* (2016) వంటి కార్యక్రమాలలో కూడా పాల్గొంది. తెలుగులో వీడు తేడా అనే సినిమాలో నటించింది.

## జననం
పూజా 1987, ఫిబ్రవరి 6న పశ్చిమ బెంగాల్ లోని కలకత్తాలో జన్మించింది.

## టెలివిజన్ రంగం
*కహానీ హమారే మహాభారత్ కీ* అనే సీరియల్ తో తన నట జీవితాన్ని ప్రారంభించిన పూజా, తరువాత *తుజ్ సాంగ్ ప్రీత్ లగాయ్ సజ్నా*లో సాధారణ పంజాబీ అమ్మాయి బృందా పాత్రలో నటించింది. పూజా *ఝలక్ దిఖ్లా జా 7* కార్యక్రమంలో పాల్గొన్నది. కొరియోగ్రాఫర్ రజిత్ దేవ్, వైభవి మర్చంట్‌కి చీఫ్ కొరియోగ్రాఫర్ కూడా పనిచేసింది.

2015 నుండి 2017 వరకు ప్రసారమైన *కామెడీ నైట్స్ బచావో* సీరియల్ లోనూ, జీటివిలో వచ్చిన *ఖుబూల్ హై* సీరియల్ లో ఆఫ్రీన్ పాత్రలోనూ, అండ్ టీవీలో వచ్చిన *రజియా సుల్తాన్‌* సీరియల్ లో యాస్మిన్ పాత్రలోనూ నటించింది. 2016లో, *బిగ్ బాస్ బంగ్లా,* *కామెడీ నైట్స్ లైవ్‌* లలో పాల్గొన్నది.

2017లో ఆశిష్ చౌదరి, సుమోనా చక్రవర్తి నటించిన *దేవ్‌*  సీరియల్ లో మహేక్‌ పాత్రలో నటించింది. 2018లో సీజన్ 2తో కార్యక్రమానికి మళ్ళీ వచ్చింది. 2019లో, *కిచెన్ ఛాంపియన్ 5*, *ఖత్రా ఖత్రా ఖత్రా* కార్యక్రమంలో పాల్గొన్నది, తర్వాత *విష్‌*లో మక్దినా పాత్రలో నటించింది. 2020లో, *జగ్ జననీ మా వైష్ణో దేవి - కహానీ మాతా రాణి కీ*  సీరియల్ లో వైష్ణోదేవి పాత్రలో నటించింది.

## సినిమా రంగం
2011లో తెలుగులో వచ్చిన *[[వీడు తేడా]]* అనే సినిమాలో సినిమారంగంలోకి ప్రవేశించింది. హిరాన్ ఛటర్జీతో కలిసి *మాచో ముస్తానా* సినిమాలో, దేవ్ అధికారి నటించిన రాజా చందా సినిమా *ఛాలెంజ్ 2*, మహాక్షయ్ చక్రవర్తి నటించిన సుజిత్ మోండల్ సినిమా *రాకీ* లలో నటించింది.

## వ్యక్తిగత జీవితం
పూజాకు 2007లో అర్నోయ్ చక్రవర్తితో వివాహం జరిగింది. 2013లో వారిద్దరు విడాకులు తీసుకున్నారు. 
## నటించిన సినిమాలు

## మూలాలు

## బయటి లింకులు
* 
* 

వర్గం:1987 జననాలు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
శకుంతల బారువా

**శకుంతల బారువా**, బెంగాలీ సినిమా నటి.

## జననం
శకుంతల పశ్చిమ బెంగాల్ రాష్ట్రం, కోల్‌కతా నగరంలో జన్మించింది.

## సినిమాలు

### నటి

* టానిక్ (చిత్రం) (2020)
* సహజ్ పాథర్ గప్పో (2016)
* చాప్ - ది ప్రెషర్ (2013)
* ఫైర్ ఎసో తుమి (2012)
* అమృత (2012)
* ఆరో కచ్చా కచ్చి (2012)
* ఆమి మాంత్రి హోబో (2011)
* పీరిటి కాంతలేర్ ఆంత (2011)
* సెడిన్ దేఖా హోయెచిలో (2010)
* బెజన్మ (2010)
* మోనేర్ అజంతే (2009)
* పిత్రిభూమి (2007)
* నాయక్ (2006)
* బిస్వాస్ఘటక్ (2003)
* పరిణతి (2001)
* శేష్ ఆశ్రయ్ (2001)
* శ్రీమోతి భయోంకరి (2001)
* అపాన్ హోలో పర్ (2000)
* హర్జిత్ (2000)
* కలాంకిణి బధు (2000)
* కులంగర్ (2000)
* ప్రేమ్ ప్రీతి భలోబాస (2000)
* సజోని అమర్ సోహగ్ (2000)
* శేష్ తికానా (2000)
* ఆత్మియోస్వజన్ (1999)
* దబీదర్ (1999)
* దయే దయిత్వా (1999)
* జుగాబటర్ లోక్‌నాథ్ (1999)
* దహన్ (1997 చిత్రం)|దహన్ (1998)
* జమై నం.1 (1998)
* సాగర్ బన్యా (1998)
* జిబాన్ సంధన్ (1997)
* జాయీ (1997)
* మాన్ అపమాన్ (1997)
* మానస కన్య (1997)
* సప్తమి (1997)
* బనాఫుల్ (1996)
* సింధీర్ సిందూర్ (1996)
* అంటరోటమో (1995)
* మషల్ (1995)
* పతిబ్రత (1995)
* శేష్ ప్రతీక్ష (1995)
* బాబా లోక్‌నాథ్ (1994)
* ధుసర్ గోధూలి (1994)
* శేష్ చితి (1994)
* తుమీ జే అమర్ (1994)
* చక్రాల కుర్చీ (1994)
* అతిథి శిల్పి (1993)
* దురంత ప్రేమ్(1993)
* కుంచ్‌బరన్ కన్య (1993)
* మిష్టి మధుర్ (1993)
* ప్రేమి (1993)
* సోనమ్ రాజా (1993)
* బెదేనిర్ ప్రేమ్ (1992)
* గుంజన్ (1992)
* హిరర్ ఆంగ్టి (1992)
* మోనికాంచన్ (1992)
* ప్రథమ్ దేఖా (1992)
* అహంకార్ (1991)
* కథా దిలం (1991)
* అలింగన్ (1990)
* అపన్ అమర్ అపన్ (1990)
* బద్నామ్ (1990)
* బలిదాన్ (1990)
* డిబాటా (1990)
* ఎఖానే అమర్ స్వర్గ (1990)
* జిబాన్సంగీ (1990)
* మందిర (1990 చిత్రం)|మందిర (1990)
* సతి (1990)
* అమర్ తుమీ (1989)
* ఆక్రోష్ (1989)
* అమానత్ (1989)
* అమర్ ప్రేమ్ (1989)
* అంగార్ (1989)
* ఆశా ఓ భలోబాషా (1989)
* చోఖర్ అలోయ్ (1989)
* మోన్ మోన్ (1989)
* తుఫాన్ (1989)
* ఆగమన్ (1988)
* కిడ్నాప్ (1988)
* ఓరా చార్జన్ (1988)
* ప్రతీకార్ (1987)
* అమర్ సంగీ (1987)
* దబర్ చల్ (1987)
* ఏకాంత అపన్ (1987)
* గయాక్ (1987)
* ఆశీర్బాద్ (1987)
* గురుదక్షిణ (1987)
* న్యాయ్ అధికార్ (1987)
* రుద్రాబినా (1987)
* ఆషిర్బాద్ (1986)
* అమర్ కంటక్ (చిత్రం) (1986)
* జోగ్ బయోగ్ (1985)
* అగ్నిశుద్ధి (1984)
* లాల్ గోలప్ (1984)
* ప్రార్థన (1984)
* శత్రు (1984)
* సిమంతరాగ్ (1984)
* జిబాన్ మారన్ (1983)
* తనయ (1983)
* సమర్పన్ (1982)
* సంకల్ప (1982)
* ప్రతిశోధ్ (1981)
* సూర్య సఖి (1981)
* సాహెబ్ (1981)
* రాజనందిని (1980)
* సునయని (1979)

## మూలాలు

## బయటి లింకులు
* 
* 

వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
హరీశ్ పేరడీ

**హ‌రీశ్ పేర‌డీ** భారతదేశానికి చెందిన సినిమా నటుడు. ఆయన 2000లో మలయాళం సినిమా 'నరసింహం' ద్వారా సినీరంగంలోకి అడుగుపెట్టి తమిళ, తెలుగు సినిమాల్లో నటించాడు.
## నటించిన సినిమాలు
### మలయాళం

### తమిళం

### తెలుగు

## మూలాలు

## బయటి లింకులు
* 

వర్గం:మలయాళ సినిమా నటులు
యుగానికి ఒక్కడు

**యుగానికి ఒక్కడు** 2010లో తమిళంతో పాటు తెలుగులో విడుదలైన సినిమా. ఆయిరత్తిల్ ఒరువన్ పేరుతో తమిళంలో విడుదలైన ఈ సినిమా తెలుగులో యుగానికొక్కడు పేరుతో డబ్బింగ్ చేసి విడుదల చేశారు. డ్రీమ్‌ వ్యాలీ కార్పొరేషన్ బ్యానర్‌పై ఆర్. రవీంద్రన్ నిర్మించిన ఈ సినిమాకు సెల్వరాఘవన్ దర్శకత్వం వహించాడు. కార్తీ, రీమా సేన్, ఆండ్రియా ప్రధాన పాత్రల్లో నటించిన ఈ సినిమా 2010 జనవరి 14న విడుదలైంది.
## నటీనటులు
*కార్తీ  
*రీమా సేన్  
*ఆండ్రియా
*ఆర్. పార్థిబన్
*ప్రతాప్ కే. పొథెన్
*ఆజగం పెరుమాళ్  
*క్రేన్ మనోహర్   
*అభినయ

## సాంకేతిక నిపుణులు
*బ్యానర్:  డ్రీమ్‌ వ్యాలీ కార్పొరేషన్
*నిర్మాత:  ఆర్. రవీంద్రన్ 
*కథ, స్క్రీన్‌ప్లే, దర్శకత్వం:  సెల్వరాఘవన్
*సంగీతం: జి. వి. ప్రకాష్
*సినిమాటోగ్రఫీ: రాంజీ
*పాటలు: భువనచంద్ర, అనంత్ శ్రీరామ్
*మాటలు: శ్రీరామ‌కృష్ణ
*నృత్యాలు: శివశంకర్ మాస్టర్, కళ్యాణ్
## పాటలు

## మూలాలు
ఖైదీ (2019 సినిమా)

**ఖైదీ** 2019లో తమిళంతో పాటు తెలుగులో విడుదలైన యాక్షన్‌ థ్రిల్లర్‌ సినిమా. డ్రీమ్‌ వారియర్‌ పిక్చర్స్‌ బ్యానర్‌పై ఎస్‌.ఆర్‌.ప్రకాష్‌బాబు, ఎస్‌.ఆర్‌.ప్రభు, తిరుప్పూర్‌ వివేక్‌ నిర్మించిన ఈ సినిమాకు లోకేష్ కనగరాజ్ దర్శకత్వం వహించాడు. కార్తీ, నరైన్‌, రమణ, హరీశ్ పేరడీ, జార్జ్‌ మార్యన్‌ ప్రధాన పాత్రల్లో నటించిన ఈ సినిమా 2019 అక్టోబర్ 25న విడుదలైంది.
## కథ
డిల్లీ బాబు (కార్తి) ఒక కేసులో యావజ్జీవ కారాగార శిక్ష పడ్డ ఖైదీ. పదేళ్ల శిక్ష పూర్తయ్యాక సత్ ప్రవర్తన కారణంగా మిగతా నాలుగేళ్ల శిక్ష తగ్గించి అతణ్ని విడుదల చేస్తారు. అప్పటిదాకా ఒక్కసారీ చూడని తన కూతురిని చూడాలని బయలుదేరుతుండగా ఒక పెద్ద ప్రమాదం నుంచి దాదాపు 40 మంది పోలీసు అధికారుల్ని కాపాడాల్సిన బాధ్యత అతడిపై పడుతుంది. అతను ఈ పనిని ఎలా నిర్వర్తించాడు? ఈ క్రమంలో తను ప్రాణాల మీదికి ఎలా తెచ్చుకున్నాడు? చివరకు కూతుర్ని అతను కలిసాడు లేదా? అనేదే మిగతా సినిమా కథ.

## నటీనటులు
*కార్తీ
* నరైన్ 
*హరీశ్ పేరడీ
*హరీష్ ఉత్తమన్
*రమణ
* జార్జ్ మేరియన్
*దీన
*మహానది శంకర్‌
*మాళవిక అవినాష్
*వత్సన్ చక్రవర్తి
* కృష్ణమూర్తి

## సాంకేతిక నిపుణులు
*బ్యానర్:డ్రీమ్‌ వారియర్‌ పిక్చర్స్‌  
*నిర్మాతలు:  ఎస్‌.ఆర్‌.ప్రకాష్‌బాబు, ఎస్‌.ఆర్‌.ప్రభు, తిరుప్పూర్‌ వివేక్‌
*కథ, స్క్రీన్‌ప్లే, దర్శకత్వం: లోకేష్ కనగరాజ్
*సంగీతం:  సామ్ సి.ఎస్
*సినిమాటోగ్రఫీ: సత్యన్‌ సూర్యన్‌
*ఎడిటింగ్‌: ఫిలోమన్‌ రాజు

## మూలాలు
విసు (దర్శకుడు)

**మీనాక్షిసుందరం రామస్వామి విశ్వనాధన్** (1945 జూలై 1 - 2020 మార్చి 22) తమిళ సినిమా దర్శకుడు, రచయిత, నటుడు. ఆయన దర్శకుడు కే. బాలచందర్ వద్ద అసిస్టెంట్‌ డైరెక్టర్‌గా తన సినీ జీవితాన్ని ప్రారంభించి, 1977లో ‘పట్టిన ప్రవేశం’ సినిమాకి కథారచయితగా పరిచయమై 1981లో తమిళంలో విడుదలైన 'కుటుంబం ఒరు కదంబం'అనే సినిమాతో నటుడుగా, 1982లో 'కణ్మణి పూంగా’ సినిమాతో దర్శకుడిగా పరిచయం అయ్యాడు. ఆయన తెలుగులో ఆడదే ఆధారం సినిమాకి దర్శకత్వం వహించాడు. విసు 2016లో భారతీయ జనతా పార్టీ ద్వారా రాజకీయాల్లోకి వచ్చి తమిళనాడు బీజేపీ లో క్రియాశీలకంగా పని చేశాడు.

## కెరీర్
వై. జి. పార్థసారథి నాటక బృందంలో సభ్యుడిగా తన కెరీర్ ప్రారంభించాడు. అక్కడ నాటకాలకు స్క్రిప్టు సమకూర్చేవాడు. తర్వాత కె. బాలచంద ర్ దగ్గర సహాయ దర్శకుడిగా చేరాడు. ఆయన దగ్గర పలు సినిమాలకు స్క్రీన్ ప్లే విభాగంలో పనిచేశాడు. 1981 లో ఎస్. పి. ముత్తురామన్ దర్శకత్వంలో వచ్చిన కుడుంబం ఒరు కదంబం అనే సినిమాతో నటుడిగా మారాడు. అదే సినిమాకు ఆయన స్క్రీన్ ప్లే కూడా రాశాడు. కొన్ని సినిమాల్లో ఆయన ప్రధాన పాత్ర పోషించనప్పటికీ ఆయన సహాయ నటుడిగానే సుపరిచితుడు.
## సినీ జీవితం
;సినిమాలు

;టెలివిజన్
**అరత్తై అరంగం* - సన్ టీవీ
**మక్కల్ అరంగం* - జయ టీవీ 
**నాలవతు ముడిచు* - జయ టీవీ 

## మరణం
విసు అనారోగ్య సమస్యలతో బాధపడుతూ చెన్నైలోని ఓ ప్రైవేట్‌ ఆసుపత్రిలో చికిత్స పొందుతూ ఆరోగ్యం విషమించడంతో చెన్నై దురైపాక్కంలోని స్వగృహంలో 2020 మార్చి 22న మరణించాడు.

## మూలాలు

## బయటి లింకులు
* 
వర్గం:1945 జననాలు
వర్గం:2020 మరణాలు
వర్గం:భారతీయ సినిమా దర్శకులు
వర్గం:భారతీయ సినిమా నటులు
చెంగల్వ కాళయ

**[[చెంగల్వ]] కాళయ** లేదా **[[చెంగల్వ]] కాళకవి** 17వ శతాబ్దానికి చెందిన తెలుగు కవి. ఈతడు విజయ రాఘవ నాయకుని ఆస్థాన కవి పండితుడు. ఈతని ప్రసిద్ధ రచన రాజగోపాలవిలాసము. దీనిని విజయరాఘవనాయకుని కంకితముగా ఇచ్చెను.

## రచనలు

* రాజగోపాలవిలాసము (ముద్రణ: 1951)

## రాజగోపాలవిలాసము
ఈకవి రచించిన రాజగోపాలవిలాసము కావ్యములో కాళకవి తన వంశానికి చెందిన వివరాలను తెలియజేశారు.

సీ.⁠	
శ్రీవత్సగోత్రుండు శ్రీకర పాకనా
                 టార్వేల బంధుజనాతీశాయి
కాళియ మంత్రిపుంగవునకు గంగమాం
                 బకు నుదయించు తపఃఫలంబు
రణరంగగంధవారణ బిరుదాంకిత
                 స్వకులజ శ్రీకంఠ సచివమౌళి
పార్వతీపరిణయ ప్రముఖప్రబంధని
                 బంధధురంధరప్రౌఢఫణితి

⁠గీ.⁠	
యైన చెంగల్వ వేంకటయ్యయును రావి
నూతల తిరుమలయ్య తనూజ కృష్ణ
మాంబ మును గన్ననిధి కాళహస్తి గిరిశ
కలితలలితోక్తి భారవి కాళసుకవి
పై పద్యమువలన నితడు పాకనాటి యా త్వేల ని యో గి బ్రహ్మణుండనియు, వీరి తాత కాళయమంత్రి అనియు, నాన్నమ్మ గంగమాంబ యనియు, అతని తల్లి దండ్రులు కృష్ణమాంబ, వెంకటయ్య అనియు తెలియుచున్నది. ఇతని తండ్రి వెంకటయ్య రణరంగ గంధ వారణ బిరుదాంకితుడనియు, పార్వతీపరిణయమనే గ్రంథ కర్త అయియు తెలియు చున్నది.  అతను శ్రీకంఠునకు మంత్రి అయియు తెలియు చున్నది.

ఈ కవి తల్లి రావినూతల తిరుమలయ్య కుమార్తె అనియు తెలియుచున్నది.

## మూలాలు

వర్గం:తెలుగు కవులు
వర్గం:17వ శతాబ్దపు ప్రముఖులు
బెల్లంపల్లి రెవెన్యూ డివిజను

*బెల్లంపల్లి రెవెన్యూ డివిజను* తెలంగాణ రాష్ట్రం, మంచిర్యాల జిల్లాలోని ఒక పరిపాలనా విభాగం. మంచిర్యాల జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 7 మండలాలు ఉన్నాయి. ఈ డివిజను ప్రధాన కార్యాలయం బెల్లంపల్లిలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను పెద్దపల్లి లోక్‌సభ నియోజకవర్గం, బెల్లంపల్లి శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
మంచిర్యాల డివిజనులోని మండలాలు:

## మూలాలు

వర్గం:మంచిర్యాల జిల్లా
వర్గం:మంచిర్యాల జిల్లా రెవెన్యూ డివిజన్లు
వర్గం:2016లో ఏర్పడిన తెలంగాణ రెవెన్యూ డివిజన్లు
అంజనా బసు

**అంజనా బసు**, బెంగాలీ నటి, రాజకీయ నాయకురాలు. మోడలింగ్‌తో తన కళా జీవితాన్ని ప్రారంభించన అంజనా, 2003లో ఆల్ఫా బంగ్లా (జీ బంగ్లా)లో ప్రసారమయిన "రాబిర్ అలోయ్" అనే సీరియల్‌తో నటనారంగంలోకి వచ్చింది. 2005లో, *రాత్ బరోటా పంచ్* అనే హర్రర్ సినిమాలో నటించింది. అనికేత్ ఛటోపాధ్యాయ తీసిన *ఛ-ఏ చూటీ*, *బై బై బ్యాంకాక్‌* లలో నటించింది. *గానర్ ఒపరే*, *షోనార్* హోరిన్, *దేబ్దాస్*, *బిధాన్*, *బోదుబోరోన్* మొదలైన టెలివిజన్ మెగా-సీరియల్స్‌లో కూడా పనిచేసింది. కృష్ణకాళి సినిమాలో అమోల్ పాలేకర్‌తో కలిసి నటించింది.

## నటించినవి

### సినిమాలు

* *రాత్ బరోటా పంచ్* (2005)
* *దమ్ కటా* (2007)
* *జరా బ్రిష్టి తే భిజేచ్చిలో* (2007)
* *అంగ్షుమనేర్ చోబి* (2009)
* *ఎకా ఎకా* (2009)
* *దుర్గా* (2009) (విడుదల కాలేదు)
* *ఛా-ఇ చూటీ* (2009)
* *ఘర్ సన్సార్* (2010)
* *బై బై బ్యాంకాక్*  (2011)
* *ల్యాప్టాప్*
* *రూమ్ నం. 103*  (2015)
* *అద్భుత్* (2013)
* *బ్యోమకేష్ ఫిరే ఎలో* (2014)
* *డర్బిన్* (2014)
* *అబర్ బోషోంటో* (2014) (విడుదల కాలేదు)
* *పకారం* (2015)
* *అభిమాన్*
* *ద్విఖోండితో*
* *రాగిణి*
* *కిష్మిష్* 

### టెలివిజన్
; మెగా సీరియల్స్/సీరియల్స్
* *రాబిర్ అలోయ్* (2003) జీ బంగ్లాలో ప్రసారం చేయబడింది
* *గానర్ ఒపరే* (2010–2011), స్టార్ జల్షాలో ప్రసారం చేయబడింది
* *అల్పోనా*, మహువా బంగ్లాలో ప్రసారమైంది
* *కృష్ణకాళి*, డిడి నేషనల్‌లో ప్రసారమైంది
* *భలోబాష.కామ్* స్టార్ జల్షాలో ప్రసారమైంది
* *దుర్గేష్‌ నందిని* ఈటీవీ బంగ్లాలో ప్రసారమైంది
* *భాష* స్టార్ జల్షాలో ప్రసారమైంది
* *ప్రబాహిని ఈ షోమోయ్* ఆకాష్ 8లో ప్రసారం చేయబడింది (గతంలో ఆకాష్ బంగ్లా అని పిలుస్తారు)
* *అశంబాబ్* జీ బంగ్లాలో ప్రసారమైంది
* *జాగరణ్* డిడి బంగ్లాలో ప్రసారమైంది
* *ఘోరర్ భితోర్ జోర్ ఈటివి బంగ్లాలో* ప్రసారం చేయబడింది
* *బిధీర్ బిధాన్*, స్టార్ జల్షాలో ప్రసారమైంది
* *బోధుబోరాన్*, స్టార్ జల్షాలో ప్రసారం చేయబడింది
* *బిజోయినీ*, స్టార్ జల్షాలో ప్రసారమైంది
* *మోన్ మనే నా*, కలర్స్ బంగ్లాలో ప్రసారమైంది
* *పిలు*, జీ బంగ్లాలో ప్రసారమైంది

; టెలిఫిల్మ్‌లు
* *పరోకియా* (2000) ( అతను ఘోష్ దర్శకత్వం వహించారు), తారా ముజిక్‌లో ప్రసారం చేయబడింది
* *ఝుమురియా* (2008) (దర్శకత్వం అభిజిత్ దాస్‌గుప్తా) తారా ముజిక్‌లో ప్రసారం చేయబడింది
* *డాడీ*
* *డార్క్ రూమ్*
* *తుతుల్* తారా ముజిక్‌ లో ప్రసారమైంది
* *భూతురియార్ భూతేరా*
* *లోబోన్ జోలెర్ షిరా*
* *షాప్నో శిషు*
* జే జేఖానే డారీ తారా ముజిక్‌లో ప్రసారమైంది
* *అగ్ని దేఖా*
* *అక్ముతో కాష్ ఫుల్* ఆకాష్ బంగ్లాలో ప్రసారం చేయబడింది
* *దినంటే*
* *ఓద్భూత నోక్ష* తారా ముజిక్‌ లో ప్రసారమైంది

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:బెంగాలీ సినిమా నటీమణులు
అన్వారా బేగం

**అన్వారా బేగం,** బంగ్లాదేశ్ సినిమా నటి. 2015 600 కంటే ఎక్కువ సినిమాలలో నటించింది. అన్వారా నటించిన *గొలాపి ఎఖోన్ ట్రైన్* (1978), *సుందరోరి* (1979), *సోఖినార్ జుద్ధో* (1984), *మోరోనర్ పోర్* (1990), *రాధా కృష్ణ* (1992), *బంగ్లార్ బధు* (1993), *ఒంటోర్ ఒంటోర్* (1994) సినిమాలకు ఏడుసార్లు ఉత్తమ సహాయ నటిగా.., *షువోడా* (1986) సినిమాకి ఉత్తమ నటిగా బంగ్లాదేశ్ నేషనల్ ఫిల్మ్ అవార్డులు గెలుచుకుంది.

## సినిమారంగం
అన్వారా పలాసి బాలికల పాఠశాలలో ఏడవ తరగతి చదువుతున్నప్పుడు 1961లో *ఆజాన్* అనే సినిమాలోని ఒక పాటలో నృత్యకారిణిగా నటించింది. కానీ ఆ సినిమా విడుదల కాలేదు. 1963లో *నాచ్ఘోర్,* *ప్రీతి నా జానే* రీత్ అనే రెండు సినిమాలలో డ్యాన్సర్‌గా నటించింది. ఆ తర్వాత 1964లో వచ్చిన సంగం అనే సినిమాలో సహాయ నటిగా నటించింది. 1967లో వచ్చిన *బాలా* అనే సినిమాలో ప్రధాన పాత్రలోనటించింది. 1967లో వచ్చిన *నవాబ్ సిరాజుద్దౌలా* సినిమాలో *ఆలేయా* పాత్రలో నటించి గుర్తింపు పొందింది.

1972 నుండి, అన్వారా తల్లి, అత్త, పాత్రలలో నటించడం ప్రారంభించింది.

## వ్యక్తిగత జీవితం
అన్వారాకు 1972లో ముహితుల్ ఇస్లాం ముహిత్‌లో వివాహం జరిగింది. వారికి రుమానా ఇస్లాం ముక్తి అనే కుమార్తె ఉంది.

## సినిమాలు

## మూలాలు

వర్గం:1948 జననాలు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
ఆర్. పార్థిబన్

**ఆర్. పార్థిబన్** తమిళ సినిమా నిర్మాత, దర్శకుడు, రచయిత, నటుడు. ఆయన దర్శకుడు భాగ్యరాజ్ వద్ద 1984లో సహాయ దర్శకుడిగా చేరి నటుడు, నిర్మాత, దర్శకుడిగా తమిళ సినీరంగంలో గుర్తింపు తెచ్చుకున్నాడు.
## సినీ జీవితం
### దర్శకుడిగా

### నటుడిగా

## వెబ్‌సిరీస్‌
*సుడల్: ది వొర్టెక్స్ (2022)

## మూలాలు

వర్గం:1957 జననాలు
వర్గం:భారతీయ సినిమా నటులు
వర్గం:భారతీయ సినిమా దర్శకులు
కాకమాని మూర్తి

**కాకమాని మూర్తికవి.** తెలుగు కవి. ఇతడు బ్రాహ్మణుడు. ఇంటిపేరు పెన్నేకులవారు. తండ్రి రామలింగభట్టు. తల్లి తిమ్మమాంబిక. ముత్తాత రామపండితుడు. తాత ప్రబోధపండితుడు. ఆపస్తంబసూత్రుడు. ఉభయభాషావిద్వత్కవీంద్రుడు. కవి పట్టభద్రుడు.ఇతడు సంకుసాల నృసింహకవివలె

శా. వ్యాళస్వాంతు లశాంతు లజ్ఞ సతతైకాంతుల్ మహాచేటికా
     శ్రీలోపద్రవ నవ్యపత్రికులు భూరిప్రాజ్ఞవిజ్ఞాపనా
     వేళాకల్పితరక్తవక్త్రులు కళావిజ్ఞాననిర్భాగ్యు లీ
     కాళక్ష్మాతలనేతలం బొగడుటల్ కష్టంబు లర్థార్థికిన్.

అని ఆనాటి రాజులను గూర్చిన తన అభిప్రాయమును వెల్లడిస్తూ 'నదైవం కేశవాత్పరమ్మ'ని తనకృతులలో పాంచాలీపరిణయాన్ని శ్రీరంగపతికి, రాజవాహనవిజయాన్ని శ్రీ వేంకటాచలపతికి గృతి యొసంగెను. ఇతడు రచించిన బహుళాశ్వచరిత్రములోని లక్ష్యములుగా చూపబడిన పద్యములు తప్ప, సమగ్రగ్రంథమెక్కడా లభించలేదు.

## కవికాలం

సాధారణముగా కవికాలమును నిర్ణయించుటకు కవిస్తుతి, గద్యలు, నరాంకితము చేసి ఉంటే ఆ కృతిపతి వంశకథనము చాలవరకు ఉపయోగపడేవి. ఇతడు తక్కిన కవులను, కవిత్రయాన్నే పేర్కొన్నాడు గాని, తననాటి కవులను పేర్కొనక తన తాత ముత్తాతలను పేర్కొన్నాడు.

పంచమాశ్వాసము లోని,

సీ. అఖిలసీమామూలమై దుర్గమ్ము లు
                         మ్మకలు గల కమ్మ వెలమదొరలు
     చేతి కైదేసివేల్ శివరాయల వరాల
                         నెల కట్టడల పటాణీ ల్గరీబు
     లూళ్ళాయములమీద హొరపుత్తరవు గన్న
                         రాయకై జీతంపు రాయవారు
     పగటిగ్రాసంబు దప్పకయుండ దినరోజు
                         మాదిరి నొంటిరు జోదుమూక
గీ. మొదలుగా గల బారలు మొనకు నిల్చి
     పొడిచి పేర్వాడి వీథు లేర్పడగ జేసి
     గాసి గావించి యరుల జేనాసి యెదుట
     జూపి నిలఱేడు మూడు మెచ్చులున మెచ్చ.

అను పద్యంలో "శివరాయల వరాల"నుటచేత శివదేవరాయలనాటివాడు గాని, తరువాతివాడు అనిగాని నిశ్చయించడానికి ఆధారం ఈ గ్రంధంలోనే లభించింది.అచ్యుతదేవరాయల కుమారుడు మరణించిన తరువాత రంగారాయల కొడుకు సదాశివరాయలు రాజ్యమునకు వచ్చాడు. సదాశివదేవరాయల బావమరిది యకు రామరాజు అతనికి అమాత్యుడుగా ఉన్నాడు. తాళికోట యుద్ధములో 1565 లో రామరాజు మరణించాడు. సేనాని వెంకటాద్రి కూడా మరణించాడు. ఇక మిగిలినది నేనాని తిరుమలరావు ఒక్కడే. అతడు 150 కోట్ల రూపాయిలు, నవరత్నాభరణాలు మొదలైన చాలాధనంతో సదాశివరాయలను తీసుకుని అనంతపురం వద్దనున్న పెనుకొండ దుర్గానికి  పారిపోయాడు.1568 వ సం॥మున సదాశివరాయలను చంపి తిరుమలరాయుడే రాజ్యాన్ని ఏలాడు. కానీ అక్కడ నిలవలేక చంద్రగిరికి వచ్చి చేరాడు.ఈ కవి 1568 సం॥ తరువాత సదాశివదేవరాయల వరాలు ప్రచారములో ఉండే కాలంలో జీవించిఉన్నాడని నిర్ధారణ చేయవచ్చును.

## మూలాలు
* కాకమాని మూర్తికవి రచించిన రాజవాహనవిజయము పుస్తకప్రతి.

వర్గం:తెలుగు కవులు
వర్గం:16వ శతాబ్దపు కవులు
వొలొదిమిర్ జెలెన్‌స్కీ

**వొలొదిమిర్‌ జెలెన్‌స్కీ** ఉక్రెయిన్ దేశానికి చెందిన నటుడు, స్క్రిప్ట్‌ రైటర్‌, నిర్మాత, రాజకీయ నాయకుడు. ఆయన 2019 ఏప్రిల్‌ 21న ఉక్రెయిన్ దేశ 6వ అధ్యక్షుడిగా ఎన్నికయ్యాడు.
## జననం, విద్యాభాస్యం
వొలొదిమిర్‌ జెలెన్‌స్కీ 1978 జనవరి 25న అప్పటి క్రైవీ రిహ్‌, ఉక్రెయిన్ (అప్పుడు సోవియట్‌ యూనియన్‌) లో జన్మించాడు. ఆయన కీవ్‌లో ప్రాథమిక విద్య, కళాశాల విద్య పూర్తి చేసి అనంతరం 2000 సంవత్సరంలో కీవ్‌ నేషనల్‌ ఎకనామిక్‌ యూనివర్సిటీ నుంచి న్యాయ శాస్త్రంలో గ్రాడ్యుయేషన్‌ పూర్తి చేశాడు.

### నటించిన సినిమాలు

### టివి సిరీస్ & షోస్

## రాజకీయ జీవితం
వొలొదిమిర్‌ జెలెన్‌స్కీ నటించిన "సర్వెంట్ ఆఫ్ ది పీపుల్" 2015 అక్టోబరులో 1+1 నెట్‌వర్క్‌లో ప్రసారమైంది. అందులో జెలెన్‌స్కీ 'వాసిలీ గోలోబోరోడ్కో' అనే ప్రొఫెసర్ పాత్రలో నటించాడు. 2018లో "సర్వెంట్ ఆఫ్ ది పీపుల్" నిర్మించిన 'క్వార్టల్ 95ట''టీవీ నిర్మాణ సంస్థ అదే పేరుతో పార్టీని ఏర్పాటు చేసింది. 2019లో జరిగిన ఉక్రెయిన్ అధ్యక్ష ఎన్నికల్లో మొత్తం 130 సీట్లకు గాను ‘సర్వెంట్‌ ఆఫ్‌ ద పీపుల్‌’ పార్టీ 124 సీట్లు గెలుచుకుంది. జెలెన్‌స్కీ 2019 ఏప్రిల్‌ 21న ఉక్రెయిన్‌ అధ్యక్షుడిగా ఎన్నికై 2019 మే 20న ఉక్రెయిన్ ఆరోవ అధ్యక్షుడిగా ప్రమాణ స్వీకారం చేశాడు.
## ఇవి కూడా చూడండి
* విక్టర్ యనుకోవిచ్

## మూలాలు

## బయటి లింకులు
* 

వర్గం:1978 జననాలు
పాలకొండ రెవెన్యూ డివిజను

**పాలకొండ రెవెన్యూ డివిజను,** శ్రీకాకుళంజిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 13 మండలాలు ఉన్నాయి. శ్రీకాకుళం నగరంలో ఈ విభాగం ప్రధాన కార్యాలయం ఉంది.ఈ రెవెన్యూ డివిజను పరిధిలో 635 రెవెన్యూ గ్రామాలు ఉన్నాయి.

## పరిపాలన
శ్రీకాకుళం రెవెన్యూ డివిజను ఆంధ్రప్రదేశ్ రాష్ట్రం లోని శ్రీకాకుళం జిల్లాలో ఉన్న ఒక పరిపాలనా విభాగం.జిల్లాలోని 3 రెవెన్యూ డివిజన్లలో ఇది ఒకటి. దీని పరిపాలన పరిధిలో 13 మండలాలు ఉన్నాయి. శ్రీకాకుళం పట్ణణం డివిజను కేంద్రంగా ఉంది.రెవెన్యూ విభాగానికి రెవెన్యూ డివిజినల్ అధికారి అధిపతిగా వ్యవహరిస్తాడు.ఇతను ఐ.ఎ.ఎస్. లేక డిప్యూటీ కలెక్టర్ హోదాలో సబ్ కలెక్టర్ ర్యాంక్ కలిగి ఉంటాడు.ఇతనికి పరిపాలనలో, తహసిల్దారు హోదా కలిగిన ఒక పరిపాలనాధికారి సహకరిస్తాడు.

## రెవెన్యూ డివిజను లోని మండలాలు
# పాలకొండ మండలం -45
# వీరఘట్టం మండలం - 41
# సీతంపేట మండలం - 118
# సారవకోట మండలం - 43
# సంతకవిటి మండలం - 52
# పాతపట్నం మండలం -49
# మెళియాపుట్టి మండలం - 70
# హీరమండలం మండలం - 40
# కొత్తూరు మండలం - 36
# భామిని మండలం - 22
# రేగిడి ఆమదాలవలస మండలం - 51
# వంగర మండలం -37
# రాజాం మండలం - 31

## జనాభా గణాంకాలు
డివిజన్‌లో 7,98,407 మంది జనాభా ఉన్నారు. 7,28,847 గ్రామీణ ప్రాంతంలోను 69,560 పట్టణ ప్రాంతంలోను ఉన్నారు.జనాభాలో షెడ్యూల్డ్ కులాలు,షెడ్యూల్డ్ తెగలు వరుసగా 13.21%, 14.66% ఉన్నారు.జనాభాలో 98.31% హిందువులు ఉన్నారు.

## మూలాలు

## వెలుపలి లంకెలు

వర్గం:పార్వతీపురం మన్యం జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
టెక్కలి రెవెన్యూ డివిజను

**టెక్కలి రెవెన్యూ డివిజను,** శ్రీకాకుళం జిల్లాకు చెందిన ఆదాయ పరిపాలనా విభాగం.

## చరిత్ర
2022 జిల్లాల పునర్వ్యవస్థీకరణ ముందు విభాగంలో 12 మండలాలు, 666 రెవెన్యూ గ్రామాలు ఉన్నాయి. 31 డిసెంబరు 2025 నాడు నందిగం మండలాన్ని పలాస రెవెన్యూ డివిజను నుండి టెక్కలి  రెవెన్యూ డివిజను కు మార్చారు. ఫలితంగా దీనిలో 10 మండలాలు వున్నాయి.

## మండలాలు
# కొత్తూరు
# కోటబొమ్మాళి
# టెక్కలి
# నందిగం
# పాతపట్నం
# మెళియాపుట్టి
# లక్ష్మీనర్సుపేట
# సారవకోట
# సంతబొమ్మాళి
# హిరమండలం

## జనాభా గణాంకాలు
2011 జనాభా లెక్కల ప్రకారం, డివిజన్ జనాభా 8,99,280 ఉండగా అందులో గ్రామీణ జనాభా 7,57,871 పట్టణ జనాభా 1,41,409 ఉన్నారు.జనాభాలో హిందువులు98.99%, క్రైస్తవులు 0.53% ఉన్నారు.2011 జనాభా లెక్కల ప్రకారం,జనాభాలో తెలుగు మాట్లాడేవాళ్ళు 85.49% ఉండగా ఒడియా మాట్లాడేవాళ్ళు 13.07% ఉన్నారు.

## మూలాలు

## వెలుపలి లంకెలు

వర్గం:శ్రీకాకుళం జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
విజయనగరం రెవెన్యూ డివిజను

**విజయనగరం రెవెన్యూ డివిజను,** విజయనగరంజిల్లాకు చెందిన ఆదాయ పరిపాలనా విభాగం.పరిపాలనా కేంద్రం విజయనగరం.

## చరిత్ర
2022 ఆంధ్రప్రదేశ్ జిల్లాల పునర్వ్యవస్థీకరణ ముందు ఈ పరిపాలన విభాగం కింద 19 మండలాలు, 659 రెవెన్యూ గ్రామాలు ఉండేయి. పునర్వ్యవస్థీకరణ తరువాత 11 మండాలలున్నాయి

## డివిజను లోని మండలాలు
నెల్లిమర్ల మండలం చీపురుపల్లి రెవెన్యూ డివిజన్ నుండి విజయనగరం రెవెన్యూ డివిజన్ కు నవంబరు 2022 న మార్చారు.
# కొత్తవలస
# గంట్యాడ
# జామి
# డెంకాడ
# నెల్లిమర్ల 
# పూసపాటిరేగ
# బొండపల్లి
# భోగాపురం
# లక్కవరపుకోట
# విజయనగరం
# వేపాడ
# శృంగవరపుకోట

## మూలాలు

## వెలుపలి లంకెలు

వర్గం:విజయనగరం జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
పార్వతీపురం రెవెన్యూ డివిజను

**పార్వతీపురం రెవెన్యూ డివిజను,** విజయనగరం జిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 15 మండలాలు ఉన్నాయి. విజయనగరంలో ఈ విభాగం ప్రధాన కార్యాలయం ఉంది.ఈ రెవెన్యూ డివిజను పరిధిలో 923 రెవెన్యూ గ్రామాలు ఉన్నాయి.

## పరిపాలన
పార్వతీపురం రెవెన్యూ డివిజను ఆంధ్రప్రదేశ్ రాష్ట్రం లోని విజయనగరం జిల్లాలో ఉన్న ఒక పరిపాలనా విభాగం.జిల్లాలోని 2 రెవెన్యూ డివిజన్లలో ఇది ఒకటి. దీని పరిపాలన పరిధిలో 15 మండలాలు ఉన్నాయి. విజయనగరం పట్ణణం డివిజను కేంద్రంగా ఉంది.రెవెన్యూ విభాగానికి రెవెన్యూ డివిజినల్ అధికారి అధిపతిగా వ్యవహరిస్తాడు.ఇతను ఐ.ఎ.ఎస్. లేక డిప్యూటీ కలెక్టర్ హోదాలో సబ్ కలెక్టర్ ర్యాంక్ కలిగి ఉంటాడు.ఇతనికి పరిపాలనలో, తహసిల్దారు హోదా కలిగిన ఒక పరిపాలనాధికారి సహకరిస్తాడు.
ప్రస్తుత రెవెన్యూ డివిజనల్ అధికారి జె.వెంకటరావు పనిచేస్తున్నాడు.

## రెవెన్యూ డివిజను లోని మండలాలు
# పార్వతీపురం మండలం - 84
# కొమరాడ మండలం - 91
# గరుగుబిల్లి మండలం - 31
# జియ్యమ్మవలస మండలం - 54
# కురుపాం మండలం - 89
# గుమ్మలక్ష్మీపురం మండలం - 113
# బాడంగి మండలం - 26
# తెర్లాం మండలం - 46
# సాలూరు మండలం - 113
# పాచిపెంట మండలం - 50
# మక్కువ మండలం - 48
# రామభద్రపురం మండలం - 30
# బొబ్బిలి మండలం - 76
# సీతానగరం మండలం - 41
# బలిజిపేట మండలం - 31

## మూలాలు

## వెలుపలి లంకెలు

వర్గం:పార్వతీపురం మన్యం జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
సత్యార్థ ప్రకాశము

**సత్యార్థ ప్రకాశము** (హిందీ: सत्यार्थ प्रकाश, "ది లైట్ ఆఫ్ మీనింగ్ ఆఫ్ ది ట్రూత్" లేదా ది లైట్ ఆఫ్ ట్రూత్) అనేది 1875లో సంఘ సంస్కర్త, ఆర్య సమాజ స్థాపకుడు అయిన మహర్షి దయానంద సరస్వతి చేత హిందీలో వ్రాయబడిన పుస్తకం. ఇది అతని ప్రధాన పాండిత్య రచనలలో ఒకటిగా పరిగణించబడుతుంది. ఇప్పుడు సంస్కృతంతో సహా 20 కంటే ఎక్కువ భాషల్లోకి (ఇంగ్లీష్, ఫ్రెంచ్, జర్మన్, స్వాహిలి, అరబిక్, చైనీస్ వంటి అనేక విదేశీ భాషల్లోకి సైతం) ఈ పుస్తకం అనువదించబడింది.
## పుస్తకం
### అవలోకనం
భారతీయ చరిత్ర మధ్య యుగాలలో, హిందూ సమాజంలోని మతపరమైన, సామాజికపరమైన రంగాలలో అనేక విశ్వాసాలు పుట్టుకొచ్చాయి. వాటిని అభ్యసించిన వారు నెమ్మదిగా వారి వ్యవస్థాపకులకు, వారి బోధనలకు ఎక్కువ ప్రాముఖ్యతనిస్తూ వేదాల నుండి దూరంగా వెళ్లిపోయారు. అప్పటి నుండి వివిధ వర్గాల మధ్య విభేదాలు పెరిగాయి, హిందూ సమాజాన్ని విభజించి బలహీనపరిచాయి. పుట్టుకపై ఆధారపడిన కుల వ్యవస్థ మరింత బలపడి మరింత విచ్ఛిన్నానికి దారితీసింది.

ఈ సమయంలోనే స్వామి దయానంద వేదాల జ్ఞానాన్ని వ్యాప్తి చేయడానికి, నిజమైన ధర్మాన్ని ప్రజలకు అవగాహన కల్పించడానికి సత్యార్థ ప్రకాశం రచించాడు. సత్యార్థ ప్రకాశంలో వేద సూత్రాల వివరణ, స్పష్టీకరణలు ఉన్నాయి. ఈ పుస్తకం అద్వైత వేదాంత ఆధారంగా ఏకవాదాన్ని సమర్థిస్తుంది. సత్యార్థ ప్రకాశంలోని కొన్ని ముఖ్యమైన అంశాలలో ఏకేశ్వరోపాసన, వేదాల ప్రధాన సూత్రాల వివరణ, మతం - సైన్స్ మధ్య సంబంధం, భక్తి - బుద్ధి మధ్య సంబంధం, కుల వ్యవస్థ నిర్మూలన, వివిధ మత విశ్వాసాలను బలోపేతం చేయడం వంటివి ఉన్నాయి. సమాజం, మూఢ నమ్మకాల నిర్మూలన, తప్పుడు భావాలు, అర్థరహితమైన ఆచారాలు, సంకుచిత మనస్తత్వాన్ని విడనాడి మనిషి సోదరభావాన్ని పెంపొందించడం వంటివి ఇందులో ఉన్నాయి.
### విషయాలు
ఈ పుస్తకంలో పద్నాలుగు అధ్యాయాలు ఉన్నాయి, అందులోని విషయాలు క్రింద వివరించబడ్డాయి:

## సంచికలు
ఈ పుస్తకాన్ని మొదట హిందీలో మహర్షి దయానంద సరస్వతి 1875లో రచించాడు. మొదటి ఎడిషన్‌లో లోపాలను, భాష, ముద్రణ దోషాలను గుర్తించిన తర్వాత, కాశీలోని రామాపూర్‌లోని ఇస్రార్ మహల్‌లో దిద్దుబాట్లు చేసి, 1939 (1882-83 CE) లో రెండవ సవరించిన సంచికను ప్రచురించాడు. ఈ పుస్తకం ఇరవై నాలుగు భాషల్లోకి అనువదించబడింది. నవలఖా మహల్ అనేది ప్రస్తుతం శ్రీమద్ దయానంద సత్యార్థ్ ప్రకాష్ న్యాస్ కార్యాలయంగా ఉంది, 2004లో ఈ పుస్తకాన్ని అనేక అనధికార సంస్థలు వేర్వేరు వెర్షన్లలో ముద్రించాయని గుర్తించిన తర్వాత, వేద పండితుల ప్రమాణీకరణ కమిటీని నియమించి, పుస్తకం ప్రామాణీకరించబడిన సంస్కరణను ప్రచురించడం ప్రారంభించింది.

## ఆదరణ, విమర్శ
S. రంగస్వామి అయ్యంగార్ ఈ పుస్తకాన్ని ప్రశంసించాడు, "ఇది వైదిక మతం పూర్తి హేతువాద దృక్పథాన్ని కలిగి ఉంది." అని తెలిపాడు.

సత్యార్థ ప్రకాశం కొన్ని రాచరిక రాష్ట్రాలలో, సింధ్‌లో 1944లో నిషేధించబడింది. ఇప్పటికీ సింధ్‌లో నిషేధించబడి ఉంది.

2008లో ఢిల్లీలోని సదర్ బజార్‌కు చెందిన ఉస్మాన్ ఘనీ, మహమ్మద్ ఖలీల్ ఖాన్ అనే ఇద్దరు భారతీయ ముస్లింలు ఢిల్లీలోని ఫతేపురి మసీదు ఇమామ్ ముఫ్తీ ముఖరం అహ్మద్ ఫత్వాను అనుసరించి సత్యార్థ్ ప్రకాశాన్ని నిషేధించాలని ఢిల్లీ హైకోర్టును కోరారు. అయితే, కోర్టు పిటిషన్‌ను కొట్టివేసింది. "సత్యార్థ ప్రకాశంకు వ్యతిరేకంగా ముస్లింలు చేసిన దావా.. వాస్తవానికి, సమాజంలో దుష్ప్రవర్తనకు ఉద్దేశించినది" అని వ్యాఖ్యానించింది.
## మూలాలు


వర్గం:పుస్తకాలు
విశాఖపట్నం రెవెన్యూ డివిజను

**విశాఖపట్నం రెవెన్యూ డివిజను,** విశాఖపట్నంజిల్లాకు చెందిన ఆదాయ పరిపాలనా విభాగం. విశాఖపట్నం నగరంలో ఈ విభాగం ప్రధాన కార్యాలయం ఉంది. 

## చరిత్ర
2022 ఏప్రిల్ 4 కు ముందు ఈ రెవెన్యూ డివిజన్ లో 10 మండలాలు, 146 రెవెన్యూ గ్రామాలు ఉండేయి. భీమునిపట్నం రెవెన్యూ డివిజన్ ఏర్పాటుతో మండలాల సంఖ్య 6 కు తగ్గింది.
## రెవెన్యూ డివిజను లోని మండలాలు
# గాజువాక
# గోపాలపట్నం
# పెదగంట్యాడ
# పెందుర్తి
# మహారాణిపేట
# ములగాడ

## జనాభా గణాంకాలు
2011 జనాభా లెక్కల ప్రకారం డివిజన్ జనాభా 21,05,043 ఉండగా అందులో గ్రామీణ జనాభా 3,17,320 కాగా పట్టణ జనాభా 17,87,723 మంది ఉన్నారు.జనాభాలో షెడ్యూల్డ్ కులాలు 8.17% ఉండగా షెడ్యూల్డ్ తెగలు 1.14% ఉన్నారు.జనాభాలో హిందువులు 93.36% కాగా ముస్లింలు 3.29%, క్రైస్తవులు 2.67% ఉన్నారు.
2011 జనాభా లెక్కల ప్రకారం, జనాభాలో 93.23% తెలుగు మాట్లాడేవాళ్ళు ఉంటే ఉర్దూ 2.33%, హిందీ1.87% మాట్లాడే జనాభా ఉన్నారు.

## మూలాలు

## వెలుపలి లంకెలు

వర్గం:విశాఖపట్నం జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
పాడేరు రెవెన్యూ డివిజను

**పాడేరు రెవెన్యూ డివిజను,** అల్లూరి సీతారామరాజు జిల్లాకు చెందిన ఆదాయ పరిపాలనా విభాగం. దీని కేంద్రం పాడేరు. 
## మండలాలు - గ్రామాల సంఖ్య
ఈ రెవెన్యూ డివిజను పరిధిలో 11 మండలాలు, 2463 రెవెన్యూ గ్రామాలు ఉన్నాయి.
# పాడేరు మండలం - 214
# చింతపల్లి మండలం - 249
# కొయ్యూరు మండలం -162
# గూడెం కొత్తవీధి మండలం -174
# జి.మాడుగుల మండలం - 328
# ముంచింగిపుట్టు మండలం - 325
# పెదబయలు మండలం - 271
# హుకుంపేట మండలం - 168
# అరకులోయ మండలం - 170
# అనంతగిరి మండలం - 315
# డుంబ్రిగూడ మండలం - 87

## జనాభా గణాంకాలు
2011 జనాభా లెక్కల ప్రకారం 6,04,047 జనాభా ఉండగా అందులో గ్రామీణ ప్రాంతంలో 576,026 ఉంటే పట్టణాలు 28,021 మంది ఉన్నారు.షెడ్యూల్డ్ కులాలు 4,154  ఉండగా
షెడ్యూల్డ్ తెగలు 4,154 ఉన్నారు.జనాభాలో 97.35% హిందువులు కాగా, క్రైస్తవులు1.50%  ముస్లింలు 0.64%  ఉన్నారు.2011 జనాభా లెక్కల ప్రకారం, జనాభాలో తెలుగు 66.54%, ఒడియా 17.39%,కువి 11.12%,కొండా3.19%  మాట్లాడేవారు ఉన్నారు 

## మూలాలు

## వెలుపలి లంకెలు

వర్గం:అల్లూరి సీతారామరాజు జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
మర్రి చెన్నారెడ్డి మానవ వనరుల అభివృద్ధి కేంద్రం

**డా. మర్రి చెన్నారెడ్డి మానవ వనరుల అభివృద్ధి కేంద్రం**, తెలంగాణ రాష్ట్ర రాజధాని హైదరాబాదునగరంలో ఉన్న ఒక శిక్షణా సంస్థ.  తెలంగాణ ప్రభుత్వ సివిల్ సర్వెంట్లు, ప్రభుత్వ అధికారులకు శిక్షణ అందించడంకోసం ఈ సంస్థ ఏర్పాటు చేయబడింది. 

శాంతి కుమారిని డాక్టర్ ఎంసిఆర్ హెచ్‌ఆర్‌డి ఇన్‌స్టిట్యూట్‌ వైస్ చైర్‌పర్సన్‌గా 2025 ఏప్రిల్ 28న ప్రభుత్వం ఉత్తర్వులు జారీ చేసింది.

## చరిత్ర
1976 ఇన్‌స్టిట్యూట్ ఆఫ్ అడ్మినిస్ట్రేషన్‌గా ఈ సంస్థ ప్రారంభమైంది. ఉమ్మడి ఆంధ్రప్రదేశ్ మాజీ ముఖ్యమంత్రి డాక్టర్ మర్రి చెన్నా రెడ్డి పేరు మీదుగా 1998లో డా. మర్రి చెన్నారెడ్డి మానవ వనరుల అభివృద్ధి కేంద్రంగా పేరు మార్చబడింది. రాష్ట్ర ప్రభుత్వంతోపాటు కేంద్ర ప్రభుత్వంలోని వివిధ శాఖల ఉద్యోగులు, అధికారులకు శిక్షణ ఇచ్చే సమున్నత కేంద్రంగా దీన్ని తీర్చిదిద్దారు.

ప్రభుత్వ విభాగాల్లోని అన్ని శాఖలకు సంబంధించిన శిక్షణ ఇవ్వడంలో దేశంలోనే అత్యున్నత సంస్థగా ఇది పేరొందింది. ఈ సంస్థకు ఐఎస్ఓ 9001:2000 గుర్తింపు కూడా లభించింది.

## ప్రాంగణం
కేంద్ర ప్రభుత్వం నియమించిన అడ్మినిస్ట్రేటివ్ రిఫార్మ్స్ కమిషన్ సూచనల మేరకు ఈ కేంద్రం నెలకొల్పబడింది. 45 ఎకరాల విస్తీర్ణంలో ఉన్న క్యాంపస్‌లో ఈ సంస్థ ఉంది. 2006లో ఇందులో 375 సెంట్రల్ ఏసీ గదులను నిర్మించారు. దీని ప్రాంగణంలో హెలికాప్టర్ దిగడానికి హెలిప్యాడ్ కూడా ఉంది. 15 గదులతో కూడిన ఒక గెస్ట్‌హౌస్ కూడా ఉంది. లెక్చర్ హాళ్ళు, ఆడిటోరియం, సెమినార్ హాళ్ళు/కాన్ఫరెన్స్ గదులు, కంప్యూటర్ శిక్షణ ల్యాబ్ లు, గ్రంథాలయం, సిబ్బంది కోసం నివాస సదుపాయం, అతిథిగృహం మొదలైన సౌకర్యాలు ఉన్నాయి.

## డైరెక్టర్‌ జనరల్‌
2022, జనవరి 20న మర్రి చెన్నారెడ్డి మానవ వనరుల అభివృద్ధి కేంద్రం డైరెక్టర్‌ జనరల్‌గా అనితారాజేంద్ర నియమించబడింది.

### మాజీ డైరెక్టర్‌ జనరల్స్

* బి.పి. ఆచార్య

## మూలాలు

## బయటి లింకులు
* అధికారిక సైట్

వర్గం:1976 స్థాపితాలు
వర్గం:హైదరాబాదు
సంయుక్త మీనన్

**సంయుక్త మీనన్** భారతదేశానికి చెందిన సినిమా నటి. ఆమె 2016లో 'పాప్‌కార్న్' అనే మలయాళ సినిమాతో హీరోయిన్‌గా సినీరంగంలోకి అడుగుపెట్టి తమిళ్, కన్నడ, తెలుగు భాషా చిత్రాల్లో నటించింది.
## జననం, విద్యాభాస్యం
సంయుక్త మీనన్ 1995 సెప్టెంబరు 11న కేరళ రాష్ట్రం, పాలక్కడ్‌లో జన్మించింది. ఆమె చిన్మయ విద్యాలయలో ప్రాథమిక విద్యను పూర్తి చేసి, త్రిసూర్లో ఎకనామిక్స్ లో డిగ్రీ పట్టా అందుకుంది.

## సినీ జీవితం
సంయుక్త మీనన్ 2016లో 'పాప్‌కార్న్' అనే మలయాళం సినిమాతో హీరోయిన్‌గా అడుగుపెట్టి, 2018లో 'కలరి' సినిమాతో తమిళ సినీరంగానికి పరిచయమై, తెలుగులో కళ్యాణ్ రామ్ నటించిన బింబిసార సినీ రంగంలోకి అడుగుపెట్టిన 2022లో విడుదలైన భీమ్లా నాయక్ మొదటి సినిమాగా రిలీజయింది. ఆమె 2022లో గాలిపట 2 సినిమాతో కన్నడ సినీ రంగంలోకి పరిచయమైంది.
## నటించిన సినిమాలు

 
### షార్ట్ ఫిలిమ్స్  & వెబ్  సిరీస్

## మూలాలు

## బయటి లింకులు
* 
* 
## జననం, విద్యాభాస్యం

వర్గం:1995 జననాలు
వర్గం:తెలుగు సినిమా నటీమణులు
వర్గం:భారతీయ సినిమా నటీమణులు
బి.పి. ఆచార్య

**బి.పి. ఆచార్య**, తెలంగాణ రాష్ట్రానికి చెందిన మాజీ ఐఏఎస్. ఇండియన్ అడ్మినిస్ట్రేటివ్ సర్వీస్ 1983 బ్యాచ్ సీనియర్ అధికారి.

## జననం
ఆచార్య 1960, అక్టోబరు 30న జన్మించాడు. ఐఏఎస్ చదివాడు.

## వృత్తిరంగం
1985లో భద్రాచలం సబ్ కలెక్టర్‌గా పనిచేసిన ఆచార్య 1993లో వరంగల్‌ జిల్లా కలెక్టర్‌ గా పదోన్నతి పొందాడు. ఆ తరువాత 2017 డిసెంబరు వరకు తెలంగాణలో ప్లానింగ్ స్పెషల్ చీఫ్ సెక్రటరీగా పనిచేశాడు. 2020లో పదవీ విరమణ చేసిన తర్వాత, మర్రి చెన్నారెడ్డి మానవ వనరుల అభివృద్ధి కేంద్రం డైరెక్టర్ జనరల్ గా, తెలంగాణ రాష్ట్ర సాధారణ పరిపాలన విభాగంలో ప్రత్యేక ప్రధాన కార్యదర్శిగా కూడా పనిచేశాడు.

పరిశ్రమలు, వాణిజ్య శాఖ కార్యదర్శిగా ఉన్న సమయలంఓ హైదరాబాద్ శివార్లలో జీనోమ్ వ్యాలీ, అనేక పారిశ్రామిక సమూహాలను రూపొందించడంలో కీలకపాత్ర పోషించాడు. పదవీ విరమణ తర్వాత, జీనోమ్ వ్యాలీలో బయోమెడికల్ రీసెర్చ్ కోసం నేషనల్ యానిమల్ రిసోర్స్ ఫెసిలిటీ కోసం ఇండియన్ కౌన్సిల్ ఆఫ్ మెడికల్ రీసెర్చ్‌కి సలహాదారుగా నియమించబడ్డాడు.

### అవినీతి విచారణ
పబ్లిక్ యాజమాన్యంలోని ఆంధ్రప్రదేశ్ ఇండస్ట్రియల్ ఇన్‌ఫ్రాస్ట్రక్చర్ కార్పోరేషన్ కు 2005–2010 మధ్యకాలంలో వైస్ ఛైర్మన్, మేనేజింగ్ డైరెక్టర్‌గా ఉన్న సమయంలో గచ్చిబౌలిలో ఎమ్మార్ ప్రాపర్టీస్‌తో జాయింట్ డెవలప్‌మెంట్ వెంచర్‌కు సంబంధించి కుట్ర, మోసం, అవినీతి ఆరోపణలపై జనవరి 2012లో ఆచార్యను సెంట్రల్ బ్యూరో ఆఫ్ ఇన్వెస్టిగేషన్ అరెస్టు చేసింది. 2012, మార్చిలో బెయిల్‌పై విడుదలయ్యాడు, అదే నెలలో బెయిల్‌ను రద్దు చేయడంతో లొంగిపోయాడు. 2016 ప్రారంభంలో కోర్టు నుండి స్టే పొందాడు. ఆచార్యపై ఉన్న అభియోగాన్ని తదనంతరం హైకోర్టు రద్దు చేసింది. 2019, జూన్ లో అభియోగాలు మోపబడిన 15 మందిలో ఆచార్య గానీ, మరో సీనియర్ ఐఏఎస్ అధికారి పేరుగానీ లేదు.

## వ్యక్తిగత జీవితం
ఆచార్యకు సీనియర్ ఐఏఎస్ అధికారిణి రంజీవ్ తో వివాహం జరిగింది.

## ప్రచురణలు, ప్రదర్శనలు
* *కాకతీయ హెరిటేజ్*, ed. ఎం పాండు రంగారావు (సహకారం)
* హైదరాబాదులోని గోథే జెంట్రమ్‌లో *అబ్ట్యుస్ యాంగిల్* (ఎగ్జిబిషన్)

## మూలాలు

వర్గం:1960 జననాలు
వర్గం:జీవిస్తున్న ప్రజలు
వర్గం:ఐ.ఏ.ఎస్.ఆఫీసర్లు
అనకాపల్లి రెవెన్యూ డివిజను

**అనకాపల్లి రెవెన్యూ డివిజను, ** అనకాపల్లి జిల్లాకు చెందిన ఆదాయ పరిపాలనా విభాగం. ఈ విభాగం ప్రధాన కార్యాలయం అనకాపల్లి. ఈ రెవెన్యూ డివిజను పరిధిలో 2025 డిసెంబరు 30 నాటికి 10 మండలాలు ఉన్నాయి. డివిజనులో మొత్తం 316 రెవెన్యూ గ్రామాలు ఉన్నాయి. అందులో 294 జనావాస గ్రామాలు కాగా, 22 నిర్జన గ్రామాలు. 2011 భారత జనాభా లెక్కలు ప్రకారం డివిజనులోని మొత్తం జనాభా 7,75,378, 

## చరిత్ర
ఉమ్మడి విశాఖపట్నం జిల్లాలో భాగంగా ఉన్నప్పుడు, మొదటగా 2013 ఏప్రిల్ 3న 12 మండలాలతో ఏర్పడింది. ఆ సమయంలో 387 రెవెన్యూ గ్రామాలు ఉండేవి. ఆ తదుపరి కాలంలో పరిపాలనా సౌలభ్యం కోసం జరిగిన పునర్వ్యస్థీకరణల వల్ల ఈ క్రింది మార్పులు చోటుచేసుకున్నాయి:

* **2022 పునర్వ్యస్థీకరణ:** అప్పటి వరకు ఈ డివిజన్‌లో ఉన్న మాడుగుల, చీడికాడ మండలాలను నర్శీపట్నం రెవెన్యూ డివిజన్‌కు బదలాయించారు. అదే సమయంలో, విశాఖపట్నం రెవెన్యూ డివిజన్ నుండి పరవాడ, సబ్బవరం మండలాలను ఈ డివిజన్ పరిధిలోకి తరలింపు చేశారు.

* **2025 పునర్వ్యస్థీకరణ:** తాజా సవరణల ప్రకారం, అనకాపల్లి రెవెన్యూ డివిజన్ పరిధిలోని యలమంచిలి, రాంబిల్లి, అచ్యుతాపురం మండలాలను కొత్తగా ఏర్పడిన అడ్డరోడ్డు జంక్షన్ రెవెన్యూ డివిజన్‌కు బదలాయింపు చేశారు. అదే సమయంలో, నర్శీపట్నం రెవెన్యూ డివిజన్ నుండి చీడికాడ మండలం ఈ డివిజన్ పరిధిలోకి తరలింపు చేశారు. 

ఈ వరుస మార్పుల ఫలితంగా, 2025 డిసెంబరు 30 నాటికి అనకాపల్లి రెవెన్యూ డివిజన్‌లోని మండలాల సంఖ్య **10కి** చేరుకుంది.

## డివిజనులోని మండలాలు
ఈ డివిజనులో 2025 జిల్లాల పునర్నిర్మాణం ప్రకారం 2025 డిసెంబరు 30 నాటికి 10 మండలాలు ఉన్నాయి.

## మూలాలు

## వెలుపలి లంకెలు

వర్గం:అనకాపల్లి జిల్లా రెవెన్యూ డివిజన్లు
వర్గం:2013లో ఏర్పడిన ఆంధ్రప్రదేశ్ రెవెన్యూ డివిజన్లు
సిహెచ్. మోహన్ రావు

**సిహెచ్. మోహన్ రావు,** తెలంగాణ రాష్ట్రానికి చెందిన పరమాణు జీవశాస్త్రవేత్త. హైదరాబాద్ విశ్వవిద్యాలయం నుండి రసాయన శాస్త్రంలో పిహెచ్.డి. చేశాడు. 1990-1992 మధ్యకాలంలో యుఎస్ లోని నేషనల్ ఇన్‌స్టిట్యూట్ ఆఫ్ హెల్త్‌లో విజిటింగ్ అసోసియేట్‌గా, 1996లో జపాన్‌లోని టోక్యో సైన్స్ యూనివర్సిటీలో విజిటింగ్ ప్రొఫెసర్‌గా పనిచేశాడు. 1999లో మెడికల్ సైన్సెస్ విభాగంలో భారతదేశంలో అత్యున్నత సైన్స్ అవార్డు అయిన సైన్స్ అండ్ టెక్నాలజీకి శాంతి స్వరూప్ భట్నాగర్ బహుమతిని అందుకున్నాడు.

## జననం, విద్య
మోహన్ రావు 1954, జనవరి 19న తెలంగాణ రాష్ట్రం, కరీంనగర్ జిల్లాలోని హుజూరాబాద్ లో జన్మించాడు. 1975లో ఉస్మానియా విశ్వవిద్యాలయం నుండి వృక్షశాస్త్రం, జంతుశాస్త్రం, రసాయన శాస్త్రంలో బ్యాచిలర్ డిగ్రీని పొందాడు. 1977లో వరంగల్లులోని కాకతీయ యూనివర్సిటీ (ఉస్మానియా యూనివర్సిటీ పీజీ సెంటర్ వరంగల్) నుండి కెమిస్ట్రీలో మాస్టర్స్ డిగ్రీని పొందాడు. 1984లో హైదరాబాద్ విశ్వవిద్యాలయం నుండి *ఫోటోకాస్టిక్ స్పెక్ట్రోస్కోపీ ఆఫ్ కెమికల్ అండ్ బయోలాజికల్ సిస్టమ్స్* అనే అంశంపై పరిశోధన చేసి డాక్టరల్ పట్టా అందుకున్నాడు.

## ఇతర వివరాలు
కొంతకాలం హైదరాబాద్‌లోని సెంటర్ ఫర్ సెల్యులార్ అండ్ మాలిక్యులర్ బయాలజీకి డైరెక్టర్‌గా పనిచేశాడు. సిఎస్ఐఆర్-విశిష్ట శాస్త్రవేత్త, సిసిఎంబిలో సర్ జెసి బోస్ నేషనల్ ఫెలో.

## అవార్డులు, పదవులు
కాకతీయ విశ్వవిద్యాలయం గౌరవ డాక్టరేట్, హైదరాబాద్ విశ్వవిద్యాలయం "విశిష్ట పూర్వ విద్యార్ధి" అవార్డును ప్రదానం చేసింది. అనేక ప్రధాన జాతీయ అవార్డులను అందుకున్నాడు. వరల్డ్ అకాడమీ ఆఫ్ సైన్సెస్, ఇండియన్ నేషనల్ అకాడమీ ఆఫ్ సైన్సెస్, నేషనల్ అకాడమీ ఆఫ్ సైన్స్ (ఇండియా), ఇండియన్ అకాడమీ ఆఫ్ సైన్సెస్‌కి ఎన్నికైన ఫెలో. సొసైటీ ఆఫ్ బయోలాజికల్ కెమిస్ట్స్ (ఇండియా), ఇండియన్ బయోఫిజికల్ సొసైటీ, ఆంధ్రప్రదేశ్ అకాడమీ ఆఫ్ సైన్స్, తెలంగాణ సైన్స్‌ అకాడమీలకు అధ్యక్షుడిగా ఉన్నాడు.

## మూలాలు

## బయటి లింకులు
* యూరోపియన్ యూనియన్ హారిజన్2020కి వీడియోలింక్

వర్గం:1960 జననాలు
వర్గం:జీవిస్తున్న ప్రజలు
వర్గం:తెలంగాణ శాస్త్రవేత్తలు
వర్గం:కరీంనగర్ జిల్లా వ్యక్తులు
కాకినాడ రెవెన్యూ డివిజను

**కాకినాడ రెవెన్యూ డివిజను,** కాకినాడ జిల్లాకు చెందిన ఆదాయ పరిపాలనా విభాగం.కాకినాడ నగరంలో ఈ విభాగం ప్రధాన కార్యాలయం ఉంది.

## చరిత్ర
తూర్పుగోదావరి జిల్లాలో భాగంగా వున్నపుడు  రెవెన్యూ డివిజన్ లోని మండలాలు 9 వుండేవి . జిల్లా ఏర్పడడంతో మండలాల సంఖ్య 11 కి పెరిగింది. 31 డిసెంబరు 2025 నాడు సామర్లకోట మండలాన్ని పెద్దాపురం రెవెన్యూ డివిజను కు మార్చారు. ఫలితంగా  మండలాల సంఖ్య 10 కి తగ్గింది.

## మండలాలు
# కరప
# కాకినాడ గ్రామీణ
# కాకినాడ పట్టణ
# కాజులూరు
# గొల్లప్రోలు
# తాళ్లరేవు
# తొండంగి
# పిఠాపురం
# పెదపూడి
# యు.కొత్తపల్లి

## మూలాలు

## వెలుపలి లంకెలు

వర్గం:కాకినాడ జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
పెద్దాపురం రెవెన్యూ డివిజను

**పెద్దాపురం రెవెన్యూ డివిజను,** కాకినాడ జిల్లాకు చెందిన ఆదాయ పరిపాలనా విభాగం. పెద్దాపురం నగరంలో ఈ విభాగం ప్రధాన కార్యాలయం ఉంది.

## చరిత్ర
కాకినాడ జిల్లా ఏర్పడడంతో మండలాలు 12  నుండి 10 కి తగ్గాయి. 31 డిసెంబరు 2025 నాడు సామర్లకోట మండలాన్ని పెద్దాపురం రెవెన్యూ డివిజను కు మార్చారు. ఫలితంగా  మండలాల సంఖ్య 11 కి చేరింది.

## మండలాలు
# ఏలేశ్వరం
# కిర్లంపూడి
# కోటనందూరు
# గండేపల్లి
# జగ్గంపేట
# తుని
# పెద్దాపురం
# ప్రత్తిపాడు
# రౌతులపూడి
# శంఖవరం
# సామర్లకోట

## మూలాలు

## వెలుపలి లంకెలు

వర్గం:కాకినాడ జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
టి.సంతోష్ కుమార్

**టి.సంతోష్‌ కుమార్‌** తెలంగాణ రాష్ట్రానికి చెందిన రాజకియ నాయకుడు. అతను 2013 నుండి 2019 వరకు తెలంగాణ శాసనమండలి సభ్యుడిగా పనిచేశాడు.
## రాజకీయ జీవితం
టి.సంతోష్ కుమార్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసాడు. అతను ఉమ్మడి ఆంధ్రప్రదేశ్ రాష్ట్రంలో కరీంనగర్ జిల్లా కాంగ్రెస్‌ అధ్యక్షుడిగా పనిచేసాడు. టి.సంతోష్ కుమార్ 2013లో జరిగిన ఆంధ్రప్రదేశ్ శాసనమండలి ఎన్నికల్లో కాంగ్రెస్ పార్టీ తరపున ఎమ్మెల్యేల కోటాలో ఎమ్మెల్సీగా ఎన్నికయ్యాడు. టి.సంతోష్ కుమార్ 2018 డిసెంబరు 21న కాంగ్రెస్ పార్టీని వీడి, తెలంగాణ రాష్ట్ర సమితిలో చేరాడు.

## మూలాలు

## బయటి లింకులు
* 

వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసనమండలి సభ్యులు
రంపచోడవరం రెవెన్యూ డివిజను

**రంపచోడవరం రెవెన్యూ డివిజను, ** పోలవరం జిల్లాకు చెందిన ఆదాయ పరిపాలనా విభాగం. రంపచోడవరం నగరంలో ఈ విభాగం ప్రధాన కార్యాలయం ఉంది.

## చరిత్ర
ఆంధ్రప్రదేశ్ జిల్లాల పునర్వ్యవస్థీకరణ - 2022లో భాగంగా తూర్పు గోదావరి జిల్లా పరిధిని, విశాఖపట్నం జిల్లా పరిధిని సవరించగా ఏర్పడిన అల్లూరి సీతారామరాజు జిల్లాలో రంపచోడవరం రెవెన్యూ డివిజను భాగమైంది. రంపచోడవరం రెవెన్యూ డివిజను పాత తూర్పు గోదావరి జిల్లాలో భాగంగా వున్నప్పుడు 7 మండలాలు ఉన్నాయి. వీటికి అదనంగా పాత తూర్పు గోదావరి జిల్లాలో భాగంగా ఉన్న ఎటపాక రెవెన్యూ డివిజనులో ఉన్న ఎటపాక, వరరామచంద్రపురం, చింతూరు, కూనవరం మండలాలు రంపచోడవరం రెవెన్యూ డివిజనులో చేరి మొత్తం సంఖ్య 11 మండలాలకు చేరుకుంది.దీని పర్యవసానంగా ఎటపాక రెవెన్యూ డివిజను రద్దై చారిత్రాత్మక రెవెన్యూ డివిజనుగా మిగిలింది.

ఆ తరువాత ఎటపాక ప్రాంత ప్రజలకోరిక మేరకు ఈ డివిజనులో ఉన్న 11 మండలాలలో ఎటపాక, చింతూరు, కూనవరం, వరరామచంద్రపురం నాలుగు మండలాలు 2022 అక్టోబరు 25న ఏర్పడిన చింతూరు రెవెన్యూ డివిజనులో చేరాయి.

## డివిజను లోని ప్రస్తుత మండలాలు
ఈ పరిపాలన విభాగంలో ప్రస్తుతం 7 మండలాలు ఉన్నాయి.
# అడ్డతీగల
# గంగవరం
# దేవీపట్నం
# మారేడుమిల్లి
# రంపచోడవరం
# రాజవొమ్మంగి
# వై.రామవరం

## మూలాలు

## వెలుపలి లంకెలు

వర్గం:పోలవరం జిల్లా రెవెన్యూ డివిజన్లు
వర్గం:రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
69 సంస్కార్ కాలనీ

**#69 సంస్కార్‌ కాలనీ** 2022లో విడుదలైన తెలుగు సినిమా. లక్ష్మీ పిక్చర్స్‌, ఆదిత్య సినిమా బ్యానర్స్‌పై బి. బాపిరాజు, ముతికి నాగ సత్యనారాయణ నిర్మించిన ఈ సినిమాకు  పి సునీల్‌కుమార్‌ రెడ్డి దర్శకత్వం వహించాడు. ఎస్త‌ర్ నోరోన్హా, అజయ్‌, రిస్వి తిమ్మరాజు ప్రధాన పాత్రల్లో నటించిన ఈ సినిమాను మార్చి 4న విడుదలయింది.
## నటీనటులు
*ఎస్త‌ర్ నోరోన్హా 
*అజయ్‌
*రిస్వి తిమ్మరాజు
*భద్రం
*శిల్ప నాయక్ 
*రమన్
*ఎఫ్.ఎం బాబాయ్
*సముద్రం వెంకటేష్

## సాంకేతిక నిపుణులు
*బ్యానర్లు:  లక్ష్మీ పిక్చర్స్‌, ఆదిత్య సినిమా
*నిర్మాతలు:  బి. బాపిరాజు, ముతికి నాగ సత్యనారాయణ
*కథ:   గాయత్రి స్వాతి మంత్రిప్రగడ
*స్క్రీన్‌ప్లే, దర్శకత్వం:  పి. సునీల్‌ కుమార్‌ రెడ్డి
*సంగీతం: ఇమ్మడి ప్రవీణ్
*సినిమాటోగ్రఫీ: శివరాం 
*ఎడిటర్‌: కృష్ణ మండల
*పాటలు: గమన శ్రీ, ఎక్కాలి రవీంద్రబాబు 
*గాయకులు: ఎస్తర్, శ్రీ ప్రసన్న , శ్రీనివాస్ యాదవ్ 
*విఎఫ్ఎక్స్: శ్యామ్ కుమార్ పి

## మూలాలు

వర్గం:2022 తెలుగు సినిమాలు
వర్గం:తెలుగు కుటుంబకథా సినిమాలు
హేమానంద బిశ్వాల్

**హేమానంద బిశ్వాల్** ఒడిషా రాష్ట్రానికి చెందిన రాజకీయ నాయకుడు. అతను ఒడిషా రాష్ట్రానికి రెండుసార్లు ముఖ్యమంత్రిగా పనిచేశాడు.
## జననం, విద్యాభాస్యం
హేమానంద బిశ్వాల్ 1939 డిసెంబరు 1న ఒడిషా రాష్ట్రం, ఝార్సుగూడ జిల్లాలోని ఠాకూర్‌పాడలో జన్మించాడు. అతను ఇంటర్మీడియట్ వరకు చదివాడు.

## రాజకీయ జీవితం
హేమానంద బిశ్వాల్ 1970లో ఝార్సుగుడ జిల్లా, కిరిమిరా పంచాయతీ సర్పంచ్‌గా ప్రత్యక్ష రాజకీయాల్లోకి వచ్చాడు. అతను 1974లో లయికెరా నియోజక వర్గం నుండి కాంగ్రెస్‌ అభ్యర్థిగా పోటీ చేసి తొలిసారి ఎమ్మెల్యేగా రాష్ట్ర శాసనసభకు ఎన్నికయ్యాడు. అతను తరువాత 1980 నుంచి 2004 వరకు 6 సార్లు ఎమ్మెల్యేగా ఎన్నికై 1985 నుంచి 1986 వరకు రాష్ట్ర ఆరోగ్య–కుటుంబ సంక్షేమ శాఖ మంత్రిగా పనిచేశాడు.

హేమానంద బిశ్వాల్ 1989 డిసెంబరు 7 నుండి 1990 మార్చి 5 వరకు మొదటిసారి ముఖ్యమంత్రిగా ఎన్నికై ఒడిషా రాష్ట్రంలో మొదటి గిరిజన ముఖ్యమంత్రిగా రికార్డు సృష్టించాడు. అతను ఆ తర్వాత 1999 డిసెంబరు 6 నుంచి 2000 మార్చి 5 వరకు రెండవసారి ముఖ్యమంత్రిగా పనిచేశాడు. హేమానంద బిశ్వాల్ 2009 నుంచి 2014 వరకు సుందరగఢ్‌ లోక్‌సభ నియోజకవర్గం నుండి లోక్‌సభ ఎంపీగా ఎన్నికై ఉత్తమ పార్లమెంటేరియన్‌గా అవార్డును అందుకున్నాడు.
### నిర్వహించిన భాద్యతలు
*1967 నుండి 1971 - కిరిమిరా పంచాయతీ సర్పంచ్‌
*1974 నుండి 1977 & 1980 నుండి 2004 వరకు (6 సార్లు ఎమ్మెల్యే)
*1985 నుండి 1986 వరకు రాష్ట్ర ఆరోగ్య–కుటుంబ సంక్షేమ శాఖ మంత్రి
*1989 డిసెంబరు 7వ తేదీ నుంచి 1990 మార్చి 5 రాష్ట్ర ముఖ్యమంత్రి
*1995 నుండి 1998 వరకు రాష్ట్ర ఉప ముఖ్యమంత్రి 
*1999 డిసెంబరు 6వ తేదీ నుంచి 2000 మార్చి 5 రాష్ట్ర ముఖ్యమంత్రి
* 2000 - 2014 సుందరగఢ్‌ లోక్‌సభ నియోజకవర్గం ఎంపీ

## మరణం
హేమానంద బిశ్వాల్ అనారోగ్యంతో బాధపడుతూ ఆస్పత్రిలో చికిత్స పొందుతూ 2022 ఫిబ్రవరి 25న మరణించాడు.

## మూలాలు

వర్గం:1938 జననాలు
వర్గం:2022 మరణాలు
వర్గం:ఒడిశా నుండి ఎన్నికైన లోక్‌సభ సభ్యులు
వర్గం:ఒడిశా రాజకీయ నాయకులు
వర్గం:భారతదేశ రాష్ట్రాల ముఖ్యమంత్రులు
సచీ

**కె.ఆర్‌. సచిదానందన్‌ (సచీ)**  మలయాళ సినీ రచయిత, దర్శకుడు. ఆయన  2007లో  విడుదలైన  మలయాళ సినిమా ‘చాక్లెట్‌’కు సేతుతో కలిసి సహా రచయితగా సినీరంగానికి పరిచయమై 2015లో ‘అనార్కలి’ సినిమా ద్వారా దర్శకుడిగా మారి 2020లో విడుదలైన ‘అయ్యప్పనుమ్‌ కోషియుమ్‌’ సినిమా ద్వారా మంచి గుర్తింపునందుకున్నాడు.
## సినీ జీవితం
సచీ 2007లో విడుదలైన మలయాళ సినిమా ‘చాక్లెట్‌’కు సేతుతో కలిసి సహా రచయితగా సినీరంగంలోకి అడుగు పెట్టాడు. ఆయన ఆ తర్వాత సేతుతో కలిసి ‘మేకప్‌మేన్, సీనియర్స్, డబుల్స్‌’ వంటి సినిమాలకు సహా రచయితగా పని చేసి తరువాత సచీ ఒక్కడే ‘రన్‌ బేబీ రన్‌’, ‘డ్రైవింగ్‌ లైసెన్స్, ‘అనార్కలి’ సినిమాలకు కథ రచయితగా పని చేసి,  2015లో ‘అనార్కలి’ సినిమా ద్వారా దర్శకుడిగా మారి 2020లో విడుదలైన ‘అయ్యప్పనుమ్‌ కోషియుమ్‌’ సినిమా ద్వారా మంచి గుర్తింపునందుకున్నాడు.
## సినీ ప్రస్థానం

### సచీ–సేతు రచయితలుగా

### రచయితగా

### దర్శకుడిగా

## మరణం
సచీ కి  మెదడుకు రక్తాన్ని సరఫరా చేసే వ్యవస్థలో సమస్య రావడంతో గుండెపోటు రావడంతో 2020 జూన్ 16న త్రిసూర్‌లోని జూబ్లీ మిషన్‌ హాస్పిటల్‌లో చికిత్స పొందుతూ ఆరోగ్య పరిస్థితి విషమించడంతో జూన్ 18న మరణించాడు.

## మూలాలు

వర్గం:1972 జననాలు
వర్గం:మలయాళ సినిమా దర్శకులు
వర్గం:మలయాళ సినిమా నిర్మాతలు
వర్గం:మలయాళ రచయితలు
వర్గం:మలయాళీ పౌరులు
వర్గం:2020 మరణాలు